ब्राजील के वेस्ले के आत्मघाती गोल की बदौलत मैच के 5वें मिनट में स्पेन ने 1-0 की बढ़त बना ली। जिसके बाद ब्राजील ने लिंकन (25वें मिनट) और पॉलिन्हो (45+1 मिनट) के गोल की मदद से मैच में वापसी की। स्पेन की शुरुआत मैच में बहुत अच्छी रही और उन्होंने मैच के 5वें मिनट में ही बढ़त ले ली। लेकिन ब्राजील ने 25वें मिनट में एलन सूजा के बैक पास को गोल में बदल कर लिंकन ने स्कोर को 1-1 कर दिया और फिर पहले हाफ के अतिरिक्त समय में गोल कर पॉलिन्हो ने ब्राजील को 2-1 की बढ़त दिला दी।